Közép-magyarországi ASzC

 

Magyar Gyula Kertészeti Technikum és Szakképző Iskola

1106 Budapest, Maglódi út 8.

Tel: 261-86-95, 262-08-77

email: [info@magyula.hu](mailto:info@magyula.hu)web: [www.magyulaiskola.hu](http://www.magyulaiskola.hu)

**Tudnivalók a diákigazolvány igényléséről**

A diákigazolvány készíttetésének menete:

**Az illetékes Okmányirodában készítik a diákról a fényképes NEK adatlapot. Vinni kell a személyi igazolványt, lakcímkártyáját.**

A jelenlegi állapotban lehetséges, hogy elektronikus bejelentkezés szükséges a kormányablakoknál (diákigazolvány igénylés vagy NEK Nemzeti Elektronikus Kártyarendszer ügykört keressék)!

Amennyiben nincs érvényes lakcímigazolványa (költözés történik vagy nincs rajta a tartózkodási cím) kérjük, először szíveskedjen rendezni!

Addig nem lehet az igazolványt, megigényelni, mert az Oktatási Hivatal az igénylést visszadobja a rendszerben, vagy rossz címre gyártja le és utána csere szükséges!

**Az Okmányirodában készült NEK azonosító lapot az iskolában le kell adni, mert ennek alapján tudjuk megigényelni a diákigazolványokat! A NEK adatlapokat elektronikusan is megküldhetik (**[**info@magyula.hu**](mailto:info@magyula.hu)**), vagy leadhatják a beiratkozásnál (június 22-23.)**

A legyártott diákigazolványokat az iskolának postázza az OH és a titkárságon fogjuk átadni (aki betölti aug. 31-ig a 16. életévét érvényesítő matricát is kap rá). A többi tanulónak matrica nélkül érvényes a diákigazolványa! Minden tanévben új érvényesítő matricát adunk év elején.

Az igazolvány megigénylése utáni naptól ideiglenes diákigazolványt tud az iskola adni, ami kb. 2 hónapig érvényes, de meghosszabbítható.

**Határidő nincs, (akár szeptember után is el lehet menni) de az általános iskolai diákigazolványok október 31-ig lesznek érvényesek!!**